מרטי פלדמן

ילדותו ונעוריו

פלדמן נולד ב-8 ביולי 1934 באיסט אנד לונדון, בנם של ססיליה (לבית קרוק) ומאייר פלדמן, יצרן שמלות.   הוריו היו מהגרים יהודים מקייב, באוקראינה. הוא זכר עצמו כילד בודד. 
פלדמן סבל ממחלה בבלוטת התריס בעטייה הפכו עיניו בולטות ופוזלות. אירועים שעבר בחייו: פציעה בילדותו, תאונת דרכים, תאונת שייט וניתוח שעבר לשיחזור מראה עיניו, יתכן שאף הם תרמו למראה עיניו.      הוא הפסיק את לימודיו בגיל 15 והחל לעבוד ביריד בעיירת החוף מרגייט, אך שאף לקריירה כחצוצרן ג'אז, והופיע בתזמורת ג'אז.  פלדמן התבדח כי היה "נגן החצוצרה הגרוע ביותר בעולם". בגיל 20 הוא החליט להמשיך בקריירה כקומיקאי.

תחילת דרכו המקצועית

אף שבתחילת דרכו לא בלט כאמן מבצע, הוא הפך לחלק משלישיה קומית - מוריס, מרטי ומיטש - אשר הופיעה לראשונה בטלוויזיה בסדרה Showcase של ה-BBC באפריל 1955. בהמשך שנות ה-50 עבד פלדמן ככותב תסכיתים ותסריטים לתכניות קומיות ברדיו ובטלוויזיה שלה יחד עם רונלד צ'סני, ובהמשך רונלד וולף. 
בשנת 1954 פגש פלדמן לראשונה את הקומיקאי בארי טוק. עם טוק הוא יצר שותפות כתיבה  שנמשכה עד 1974.  יחד הם כתבו כמה פרקים לסדרות קומיות רבות ובססו את מעמדו של פלדמן כאחד היוצרים הקומיים הבולטים בבריטניה.    
בשנת 1968 פלדמן קיבל סדרה משלו ב- BBC בשם מרטי.  פלדמן זכה בשני פרסי BAFTA . הסדרה השנייה בשנת 1969 הוחזרה בשם "זהו מרטי".

אחרי 1970

בשנים 1971-1972 הופיע בתכנית האירוח "מכונת הקומדיה של מרטי פלדמן" אשר הופקה יחד על ידי חברת ATV הבריטית וחברת ABC האמריקאית ושודרה במשך עונה אחת. 
פלדמן הופיע בסרט, פרנקנשטיין הצעיר של מל ברוקס בתפקיד אייגור. בארצות הברית הוא הופיע אף בתכנית הטלוויזיה של דין מרטין. 
בשנת 1976, פלדמן כיכב בסרט האיטלקי  40 gradi all'ombra del lenzuolo (מילולית: "40 מעלות תחת הסדינים), שהיה קומדיית מין. הוא הופיע בסרטו של ג'ין ויילדר "הרפתקאות אחיו הנבון של שרלוק הולמס" ובסרט אילם של מל ברוקס. בשנת 1977 ביים והופיע בקומדיה ההיסטורית The Last Remake of Beau Geste. הוא היה כוכב אורח במופע החבובות לצד כמה דמויות מרחוב סומסום, ובמיוחד לצד קוקי מפלצת, כשהוא משווה את מראה עיניו לזה של הבובה.

משפחתו

בינואר 1959 פלדמן נישא ללורטה סאליבן (29 בספטמבר 1935   - 12 במרץ 2010) אשר ליוותה אותו עד מותו בשנת 1982.  היא נפטרה, בת 74, בלוס אנג'לס. חבריו של פלדמן דיווחו במספר ביוגרפיות שהוא משך נשים למרות מראה פניו הבלתי שגרתי.  
מבחינה פוליטית, מרטי פלדמן תואר כ"סוציאליסט מושבע "  באחד מראיונותיו אמר: "אני סוציאליסט באמונתי, אף אם לא באורח חיים"  ובהזדמנות אחרת אמר: "אני סוציאליסט מזה תקופה ארוכה, אבל כדי לשלם את חובות המסים שלי מן העבר, אני צריך לחיות באמריקה כדי להרוויח מספיק כסף כדי לשלם את המס שאני חייב לממשלה הסוציאליסטית שלה הצבעתי."  מאוחר יותר הוא התבדח כי כאשר שר בממשלת לייבור הבריטית אמר לו "ברור שאתה מצביע לייבור", ענה פלדמן, "לא, אני לא, כי אני סוציאליסט!"  עם זאת, בדרך כלל הוא לא דן באופן פומבי בדעותיו הפוליטיות. 
פלדמן היה צמחוני. בראיון שנערך בשנת 1979, כשנשאל כמה זמן הוא צמחוני, הוא הצהיר: "הייתי בערך חמש וחצי או שש כשהמרתי את דתי. אני בן ארבעים ושלוש כעת, אם כך עברו כשלושים ושמונה שנים."

מותו

פלדמן נפטר מהתקף לב, בחדר במלון במקסיקו סיטי ב-2 בדצמבר 1982, בגיל 48, במהלך יצירת הקומדיה הבריטית "צהוב הזקן"; לאחר מותו הוקדש לו הסרט. בהערות של הבמאי מל ברוקס ל-DVD של הסרט פרנקנשטיין הצעיר, ברוקס מספר על גורמים שיתכן ותרמו למותו של פלדמן: "הוא עישן לפעמים חצי קרטון (5 חבילות) סיגריות ביום, שתה כמויות גדולות של קפה שחור ואכל תזונה עשירה בביצים ומוצרי חלב."     

פלדמן נקבר בהוליווד סמוך לבאסטר קיטון אותו העריץ.